Document ID: 32005R0738

KOMMISSIONENS FORORDNING (EF) Nr. 738/2005
af 13. maj 2005
om ændring af forordning (EF) nr. 1040/2002 om gennemførelsesbestemmelser vedrørende ydelse af et finansielt plantebeskyttelsesbidrag fra Fællesskabet og om ophævelse af forordning (EF) nr. 2051/97
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 23, stk. 5, femte afsnit, og
ud fra følgende betragtninger:
(1)
Forordning (EF) nr. 1040/2002 (2) vedrører dækning af direkte udgifter til nødvendige foranstaltninger, som er truffet eller planlægges truffet for at bekæmpe skadegørere, der er indslæbt fra tredjelande eller fra andre områder i EF, med henblik på at udrydde dem eller, hvis dette ikke er muligt, at begrænse deres udbredelse.
(2)
I henhold til artikel 4, stk. 3, i nævnte forordning ydes der intet finansielt bidrag, hvis de samlede støtteberettigede udgifter pr. år er på under 50 000 EUR.
(3)
Erfaringen viser, at de dossierer, som medlemsstaterne indgiver, generelt lever op til kravene i forordning (EF) nr. 1040/2002 med undtagelse af kravet vedrørende minimumsbeløbet for støtteberettigede udgifter pr. år. I visse tilfælde, navnlig i medlemsstater, hvor kun en lille del af det nationale område anvendes til landbrug, og hvor udgifterne til bekæmpelse af skadegørere derfor er lavere, ligger de støtteberettigede udgifter pr. år rent faktisk under grænsen på 50 000 EUR.
(4)
Der bør derfor også ydes et finansielt bidrag, når der er tale om dossierer, hvor de støtteberettigede udgifter pr. år ligger betragteligt under 50 000 EUR.
(5)
Forordning (EF) nr. 1040/2002 bør derfor ændres i overensstemmelse hermed.
(6)
De i denne forordning fastsatte foranstaltninger er i overensstemmelse med udtalelse fra Den Stående Komité for Plantesundhed -
UDSTEDT FØLGENDE FORORDNING:
Artikel 1
Artikel 4, stk. 3, tredje punktum, i forordning (EF) nr. 1040/2002 affattes således:
»Der ydes intet finansielt bidrag fra Fællesskabet, hvis de samlede støtteberettigede udgifter pr. år, jf. artikel 4, stk. 1, er på under 25 000 EUR.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. januar 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. maj 2005.

Labels: 15
6